Man sterf toe buffel hom gaffel | Maroela Media
Claude Kleynhans. Foto: Facebook.
Claude Kleynhans (53), 'n professionele jagter van Tzaneen in Limpopo, is Dinsdagmiddag dood toe 'n buffel hom gegaffel het.
Karen Kuhne Kleynhans, wat met Jan, Claude se broer, getroud is, het aan Maroela Media vertel die voorval het in Makuya in Limpopo op 'n konsessie-jagplaas plaasgevind.
Kuhne Kleynhans vertel dat Claude Maandag 'n kliënt uitgeneem het om 'n buffel te gaan jag en Dinsdag omstreeks 11:00 saam met 'n werker gegaan het om die karkas van dié buffel op te laai.
"Hulle was besig om die bosse om die dier oop te kap en het nie die ander buffel gesien nie. Die buffel het hom gestorm en met die horing in sy lies gegaffel."
Sy vertel dat die werker onmiddellik na die lodge toe teruggehardloop het om te gaan hulp soek, maar Claude het vermoedelik teen daardie tyd reeds doodgebloei. Die familie vermoed die buffel se horing het sy hoofslagaar getref.
Kuhne Kleynhans vertel dat jag Claude se passie en 'n buffel sy gunstelingdier was.
"Hy was lief vir wat hy gedoen het. Hy het doodgegaan deur dit te doen waarvoor hy lief was."
Claude word oorleef deur sy vriendin, Marissa, dogters, Marina en Jolene, en seun, Alec.
Finale begrafnisreëlings is nog nie bekendgemaak nie.
Jolene het in 'n hartroerende huldeblyk aan haar pa op Facebook geskryf: "My pappa, mooiste mens in die lewe. Ek gaan na jou verlang. Jou glimlag en jou giggels. Om met jou te gesels as my hart seer is. Ek weet net dat jy op jou happy place was en dat jy lief was vir wat jy gedoen het. Wens dit kon anders wees. Almal gaan Pappa mis en onthou wie en wat Pappa was. Dankie dat jy soveel liede gehad het om vir almal te gee. So, so baie lief vir jou."
RIV mede jagter
RIV mnr Kleynhans. So sleg om 'n jagter te verloor wat lief was vir jag en natuur en bewaaring. Ek self Jag baie graag en sal nog seker eendag my buffel skiet. Innige meegevoel vir famielie en vriende . Mag julle vrede vind met die vrats ongeluk.
Aan n vried bo virwagtinge moet ons afstand doen hy was altyd daar vir raad en net om by te staan jy sal gemis word vir al nou nou sal my bos braai nog moet wag , n kind van Jusus was hy selfs in sy swaar tyd het hy kop op gehou , mis gaan ek jou mis vandag tot ons weer sien my ou maat . Sterkte aan al sy mense wat hy agter laat en wees virseeker hy is by God ons vader
Baie baie tragies. Mag sy familie berusting vind in die tyd van smart.
Dit is ongelooflik hartseer wat gebeur het maar ek glo hy sou so wou sterf deur te doen wat hy die liefste voor was.Al gaan ek net om 'n blesbok te skiet bly my leuse," expect the unexpected en vever underestimate your apponent"